Euroopa Parlamendi resolutsioon,

5. mai 2010,

tähelepanekutega, mis on Euroopa Keskkonnaagentuuri 2008. aasta eelarve täitmisele heakskiidu andmist käsitleva otsuse lahutamatu osa

EUROOPA PARLAMENT,

võttes arvesse Euroopa Keskkonnaagentuuri 2008. aasta lõplikku raamatupidamise aastaaruannet;

võttes arvesse kontrollikoja aruannet Euroopa Keskkonnaagentuuri 2008. eelarveaasta raamatupidamise aastaaruande kohta koos agentuuri vastustega [1];

võttes arvesse nõukogu 16. veebruari 2010. aasta soovitust (5827/2010 – C7-0061/2010);

võttes arvesse EÜ asutamislepingu artiklit 276 ja ELi toimimise lepingu artiklit 319;

võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, [2] eriti selle artiklit 185;

võttes arvesse Euroopa Parlamendi ja nõukogu 23. aprilli 2009. aasta määrust (EÜ) nr 401/2009 Euroopa Keskkonnaameti ja Euroopa keskkonnateabe- ja -vaatlusvõrgu kohta, [3] eriti selle artiklit 13;

võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse määruse (EÜ, Euratom) nr 1605/2002 artiklis 185, [4] eriti selle artiklit 94;

võttes arvesse kodukorra artiklit 77 ja VI lisa;

võttes arvesse eelarvekontrollikomisjoni raportit ning keskkonna-, rahvatervise- ja toiduohutuse komisjoni arvamust (A7-0092/2010);

A. arvestades, et kontrollikoda märkis, et ta sai piisava kindluse 2008. aasta raamatupidamise aastaaruande usaldatavuse ja selle aluseks olevate tehingute seaduslikkuse ja korrektsuse kohta;

B. arvestades, et Euroopa Parlament andis 23. aprillil 2009 heakskiidu Euroopa Keskkonnaagentuuri tegevdirektori tegevusele agentuuri 2007. aasta eelarve täitmisel [5] ja täheldas heakskiidu andmise otsusele lisatud resolutsioonis eelkõige puudujääke Euroopa teemakeskustega sõlmitud toetuslepingute haldamisel ning palus agentuuril tagada hanke-eeskirjade täielik järgimine,

1. märgib, et Euroopa Keskkonnaagentuuri 2008. aasta põhitegevustulu oli 37100000 eurot, sealhulgas ühenduse toetus 31700000 eurot; juhib tähelepanu asjaolule, et 2007. aasta üldeelarvega võrreldes on nimetatud summa rohkem kui 2000000 euro võrra väiksem; on rahul kulukohustuste ja maksete assigneeringute üldise täitmismääraga;

2. rõhutab agentuuri rolli ELi keskkonnaalaste õigusaktide rakendamise hindamisel nii ELis kui naaberriikides;

Tulemused

3. võtab teadmiseks äärmiselt positiivsed põhitähelepanekud ELi detsentraliseeritud asutuste välishinnangus, mille tellis komisjon 2009. aastal; tunnustab agentuuri eriti selle eest, et see on üles ehitanud toimiva tegevuspõhise juhtimissüsteemi, mitmeaastase tööprogrammi, näitajatega tasakaalustatud tulemuskaardi süsteemi ja integreeritud finantskontrolli süsteemi, mis kõik aitavad kaasa agentuuri tõhusale juhtimisele;

4. märgib, et üks teine sõltumatu välishinnang agentuuri viie aasta (2004–2008) strateegiale näitas samuti agentuuri tõhusust eesmärkide saavutamisel ja abisaajate soovide rahuldamisel;

5. palub agentuuril tellida ka edaspidi regulaarselt (st iga viie aasta tagant) sõltumatu välishinnang, lähtudes agentuuri asutamist käsitlevast määrusest ja juhatuse kinnitatud tööprogrammidest; palub seega agentuuril hoida eelarve täitmisele heakskiitu andvat asutust kursis järgmise, ajavahemikku 2009–2013 puudutava välishinnangu tulemustega;

6. nõuab, et amet esitaks kontrollikoja järgmisele aruandele lisatavas tabelis võrdluse saavutatud tulemustega aastal, mille eelarve täitmisele heakskiidu andmist käsitletakse, ja saavutatud tulemustega sellele eelnenud aastal, et eelarve täitmisele heakskiitu andev asutus saaks paremini hinnata ameti tulemuslikkust ühel aastal teise aastaga võrreldes;

7. võtab teadmiseks kontrollikoja märkuse, mille kohaselt kontrollikoda palub toetuslepingute puhul paremini selgitada seda tööaega, mille eest partnerid tasu nõuavad; rõhutab, et põhjendamatute maksetega seotud riski leevendamiseks tuleks esitada abisaajatele selged määrade arvutamist käsitlevad juhtnöörid ning samuti tuleks kehtestada selge seos kantud kulude ja rakenduskavades esitatud hinnanguliste kulude vahel;

Üürileping

8. võtab teadmiseks kontrollikoja tähelepaneku, et agentuuri üüritavate ruumide ümberehitustööde puhul oleks pidanud korraldama hanke, mitte katma hoone omanike poolt valitud ettevõtte tööde kulud;

Siseaudit

9. tunnistab, et agentuur on rakendanud siseauditi talituse poolt alates 2006. aastast tehtud 27st soovitusest üheksat; märgib, et 17st seni rakendamata soovitusest peetakse viit "väga tähtsaks" ja need mõjutavad toetuste haldamist (raharingluse korraldamist, kohapealsete kontrollide/toetuste kasutamise kontrollimise edendamist ning toetuste rakendamise järelevalvet ja järelmeetmeid) ning sisekontrolli standardite rakendamist (tundlike ülesannete määratlemist ja raamatupidamissüsteemi parandamist);

10. viitab eelarve täitmisele heakskiidu andmise otsusele lisatud muude horisontaalsete tähelepanekute osas oma 5. mai 2010. aasta resolutsioonile ametite tulemuste, finantsjuhtimise ja kontrolli kohta [6].

[1] ELT C 304, 15.12.2009, lk 60.

[2] EÜT L 248, 16.9.2002, lk 1.

[3] ELT L 126, 21.5.2009, lk 13.

[4] EÜT L 357, 31.12.2002, lk 72.

[5] ELT L 255, 26.9.2009, lk 180.

[6] Vastuvõetud tekstid, P7_TA(2010)0139. Vt käesoleva Euroopa Liidu Teataja lk 241.

--------------------------------------------------